钦定古今图书集成/明伦汇编/氏族典/第246卷 > 张拔都
## 钦定古今图书集成/明伦汇编/氏族典/第246卷 > 张拔都

按《元史张拔都传》：“拔都，昌平人。岁辛未，太祖南征，拔
都率众来附，遂留备宿卫，从近臣汉都虎西征回纥、
河西诸蕃，道陇蜀入洛，屡战，流矢中颊，不少却，赐名
拔都。甲午，金亡，以汉都虎为炮手诸色军民人匠都
元帅，守真定。汉都虎卒，无子，以拔都代之。及汉都虎
兄子赡阇少长，拔都请于朝，归其政而终老焉。”